Data was extracted from:https://www.infomed.co.il/drugs/sildenafil/

המומחים של
Info
med
מסבירים:
סילדנאפיל (ויאגרה, תרים) שפותח במקור לטיפול
בתעוקת חזה
(אנגינה פקטוריס), משמש כיום לטיפול
באין אונות
(אימפוטנציה) וביתר לחץ דם ריאתי.
סילדנאפיל (ויאגרה, תרים) מעכב את האנזים PDE5 (פוספודיאסטראז) וכך מרחיב שרירים חלקים בדפנות כלי הדם. בטיפול באין אונות, סילדנאפיל (ויאגרה, תרים) מוביל לזרימת דם מוגברת לאיבר המין ולזקפה בתגובה לגירוי מיני. סילדנאפיל (ויאגרה, תרים) נשאר פעיל למשך מספר שעות, אולם הזיקפה תמשך כל עוד הגירוי המיני נמשך.
בטיפול
ביתר לחץ דם ריאתי
, מנגנון פעולת התרופה מאפשר זרימת דם וחמצן באופן חופשי יותר בריאות.
חשוב לשים לב:
השימוש בסילדנאפיל (ויאגרה, תרים) מיועד לגברים מגיל 18 בלבד. לפני כן יש לעבור בדיקה רפואית מקיפה, כדי לוודא שאין בעיות לב וכלי דם, שכן גם פעילות מינית כשלעצמה כרוכה ברמה מסוימת של מאמץ ללב. סילדנאפיל אינו מרפא אין אונות ואינו מגן ממחלות המועברות במגע מיני או הריון.
בתחושה כי התרופה חלשה או חזקה מדיי- יש להתייעץ עם הרופא או הרוקח.
במקרה בו סילדנפיל אינה עוזרת לקבל זיקפה או אם הזיקפה שמתקבלת אינה מחזיקה מספיק זמן מעמד להשלמת יחסי מין מלאים, יש להתייעץ עם הרופא.
צילום: shutterstock
אין להשתמש בסילדנאפיל (ויאגרה, תרים) במקרים הבאים:
רגישות לחומר הפעיל עצמו או למרכיבים האחרים בתרופה.
שימוש קבוע או מזדמן בתרופות על בסיס ניטריטים או ניטראטים אורגניים ;
מחלות כבד או לב, לחץ דם נמוך, מחלה תורשתית בעיניים;
התקף לב שהתרחש לאחרונה, שבץ או אובדן ראיה מסוג NAION.
נטילה במקביל של תרופה כמו ריוסיגואט, מקבוצת משפעלי האנזים
ציקלאז גואנילט, לטיפול ביתר לחץ דם ריאתי.
מידע על התרופה
אופן נטילת התרופה
טבליות. אין ללעוס את הטבליה.
תדירות וזמן נטילה
לטיפול באין אונות: יש ליטול סילדנאפיל (ויאגרה, תרים) פעם אחת ביום בלבד, כשעה לפני קיום יחסי מין.
לטיפול ביתר לחץ דם ריאתי: שלוש פעמים ביום.
טווח המינון
לטיפול באין אונות: 25 - 100 מ"ג ליום
.
אין עלייה ביעילות התרופה מעל מינון 100 מ"ג.
לטיפול ביתר לחץ דם ריאתי: 60 מ"ג ליום.
תחילת ההשפעה
לטיפול באין אונות, בדרך כלל תוך 30 -  60 דקות. משתנה מאדם לאדם, ובמצב של גירוי מיני בלבד.
משך ההשפעה
לטיפול באין אונות, בדרך כלל תוך 30 -  60 דקות. משתנה מאדם לאדם, ובמצב של גירוי מיני בלבד.
מנה שנשכחה
בטיפול ביתר לחץ דם ריאתי: יש לקחת את המנה הבאה כשנזכרים ולהמשיך לפי זמני הנטילה הרגילים. אין ליטול שתי מנות סילדנאפיל (ויאגרה, תרים) יחד.
הפסקת התרופה
בטיפול ביתר לחץ דם ריאתי:  אין להפסיק ללא התייעצות עם הרופא, כי הפסקה פתאומית עלולה לגרום להחמרת המחלה. ייתכן שיהיה צורך בהפחתת מינונים הדרגתית לפני סיום הטיפול.
בטיפול באין אונות: ניתן להפסיק את השימוש בסילדנאפיל (ויאגרה, תרים) בביטחון כאשר אין צורך בתרופה.
מינון עודף
אם מבחינים בתסמינים מיוחדים או אם נלקחה מנה עודפת גדולה של סילדנאפיל (ויאגרה, תרים) יש לפנות לחדר מיון (מינון מעל 100 מ"ג אינו מעלה את יעילות התרופה).
אחסון
יש לאחסן במקום יבש, בטמפרטורה עד 25 מעלות.
אזהרות
תזונה
ניתן לקחת סילדנאפיל (ויאגרה, תרים) עם או ללא ארוחה, אך ארוחה גדולה עלולה לעכב את תחילת השפעתה. צריכת אלכוהול עלולה להפריע להתפתחות הזיקפה, לכן עדיף להמעיט בצריכתו.
בטיפול ביתר לחץ דם ריאתי: אין לצרוך אשכוליות או לשתות מיץ אשכוליות בתקופת הטיפול.
אלכוהול
צריכת אלכוהול עלולה זמנית להפריע בהופעת זיקפה, בכדי לקבל השפעה מקסימלית מהתרופה מומלץ לא לצרוך אלכוהול בכמות רבה לפני נטילת התרופה.
נהיגה
סילדנאפיל עלולה לגרום לסחרחורת ולהשפיע על הראייה. במקרה כזה יש להימנע מנהיגה.
הריון
סילדנאפיל (ויאגרה, תרים) אינו מיועד לנשים
.
רווטיו- אין להשתמש במהלך היריון, אלא אם יש צורך ודאי- יש להיוועץ ברופא.
הנקה
התרופה לא מיועדת לנשים. רווטיו- חודרת לחלב אם בכמויות קטנות מאוד ולכן לא צפויה להזיק לתינוק היונק.
תינוקות וילדים
התרופה מיועדת למבוגרים מעל גיל 18 בלבד.
דווח לרופא במקרה של
עיוותים אנטומיים של איבר המין
מחלת לב
סוכרת
מחלת כליה
מחלת כבד
מחלת דם
נטילת תרופות אחרות
מחלת החזר קיבה וושט (GERD)
כיב קיבה או דימומים
אנמיה של תאי חרמש (sickle cell anemia)
יתר לחץ דם
בעיות בקרישת הדם
פגיעה ברשתית העין
לחץ דם נמוך
מיאלומה נפוצה
הפרעות קצב בלב
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי הנפוצות ביותר של סילדנאפיל (ויאגרה, תרים, רווטיו) הינן כאב ראש והסמקה.
תופעות לוואי נוספות שכיחות של סילדנאפיל (ויאגרה, תרים) כוללות: סחרחורת, פריחה, הפרעות במערכת העיכול, בחילה, שלשול, גודש או דימום מהאף, טשטוש והפרעות בראייה, גלי חום, תחושה פתאומית של חום בחלק הגוף העליון.
תופעות שאינן שכיחות: פריחה, גירוי או כאב בעיניים, עיניים אדומות, קצב לב מהיר או חזק או לא סדיר, יתר לחץ דם, לחץ דם נמוך, כאב שרירים, ישנוניות, ירידה בתחושתיות, צלצולים באוזניים, תחושת עייפות, נוכחות דם בשתן, כאב בגפיים, כאב גב, שיעול, טחורים, נפיחות במערכת העיכול.
תופעות לוואי נדירות האופייניות לסילדנאפיל (ויאגרה, תרים): עילפון, שבץ, התקף לב, הפרעות בקצב הלב, ירידה פתאומית בשמיעה, הרגשת גירוי בגרון, חוסר תחושה, תחושת חנק, נימול בפה, דימום מהפין, נוכחות דם בנוזל הזרע, תגובה עורית חריפה, התקפים או פרכוסים
.
תחושה לא רגילה בעין.
במקרה של זיקפה ממושכת או כואבת של יותר מ-4 שעות בעקבות השימוש בסילדנאפיל יש לפנות לחדר מיון.
פרטי תגובה עם תרופות אחרות
שילוב סילדנאפיל (ויאגרה, תרים) עם תרופות הבאות עלול לגרום לתגובות בלתי רצויות, סיכונים או להפחית מיעילות הטיפול:
תרופות מרחיבות כלי דם ממשפחת הניטרטים, כגון: איזוסורביד- 5- מונוניטראט, איזוסורביד דיניטראט, גליצריל טריניטראט ותרופות אחרות לטיפול באין אונות: אסורות בשימוש יחד עם סילדנאפיל, בשל החשש להורדה מוגזמת של לחץ הדם, ומספר דיווחים על מיקרי מוות.
תרופות הנקראות תורמי ניטריק אוקסיד כמו אמיל ניטריט, שילוב העלול לגרום לירידה מסוכנת בלחץ הדם.
תרופות אחרות לטיפול באין אונות
.
גם בשימוש מקומי. נטילה במקביל אסורה.
ריאוסיגואט או תרופות אחרות לטיפול בלחץ דם גבוה בכלי הדם בריאה – השילוב עם סילדנאפיל אסור.
תרופות המעכבות אנזימי כבד כגון: אריתרומיצין, קטוקונאזול, איטראקונאזול, פלוקונאזול ותרופות מסוימות לטיפול במחלת האיידס: עלולות לגרום לעלייה ברמות סילדנאפיל בגוף ובתופעות הלוואי שלה. סימטידין (להורדת חומציות בקיבה).
ריפאמפיצין: התרופה עלולה להפחית את היעילות של סילדנאפיל.
תרופות לטיפול באיידס מסוג מעכבי
HIV
פרוטאז, כמו סאקווינאביר, ריטונאביר: עלולות להעלות את ריכוז סילדנאפיל בדם. ייתכן רישום של מינון נמוך על ידי הרופא.
תרופות ממשפחת חוסמי אלפא לטיפול ביתר לחץ דם או בהגדלת הערמונית כגון: אלפוזוסין, דוקסאזוסין, פראזוסין, טראזוסין וטאמסולוסין: עלולות לגרום לירידה מוגזמת בלחץ הדם. לפיכך, אין לקחת מנות גדולות יותר מ 25 מ"ג של סילדנאפיל במשך 4 שעות לאחר נטילת תרופות אלו
.
תרופות המכילות סאקוביטריל או ואלסרטאן, המשמשות לטיפול באי ספיקת לב.
השפעת שימוש ממושך
לא צפויות בעיות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא